Fit-18 ta' Lulju 2016, il-Kunsill ta l-approvazzjoni tiegħu biex jinbdew negozjati dwar ftehim ta' kummerċ ħieles mal-Indoneżja. In-negozjati ser jitmexxew mill-Kummissjoni f'isem l-UE, f'konsultazzjoni mal-Kumitat tal-Politika Kummerċjali tal-Kunsill. Il-Kunsill ħeġġiġha biex tieħu approċċ ambizzjuż F'April 2007, il-Kunsill awtorizza lill-Kummissjoni biex tinnegozja ftehim ta' kummerċ ħieles mal-Assoċjazzjoni tan-Nazzjonijiet tax-Xlokk tal-Asja (ASEAN), li l-Indoneżja hija membru tagħha. F'Diċembru 2009 madankollu, wara s-sospensjoni ta' taħditiet bejn iż-żewġ reġjuni, huwa ddeċieda li jkompli n-negozjati ma' pajjiżi individwali tal-ASEAN każ b'każ. Madankollu, l- objettiv strateġiku ta' ftehim bejn iż-żewġ reġjuni, inżamm. F'Ottubru 2013, il-Kunsill estenda l-kamp ta' applikazzjoni tad-direttivi ta' negozjar tiegħu sabiex jinkludu dispożizzjonijiet dwar il-protezzjoni tal-investiment. L-UE attwalment qed tinnegozja ma' tliet pajjiżi tal-ASEAN -- il-Malasja, il-Filippini u t-Tajlandja -- filwaqt li ġew konklużi t-taħditiet ma' żewġ pajjiżi oħra -- Singapore u l-Vjetnam. Il-Kummissjoni ser tkompli bl-isforzi tagħha biex tniedi negozjati ta' kummerċ ħieles ma' pajjiżi oħra tal-ASEAN Id-deċiżjoni ttieħdet f'laqgħa tal-Kunsill Agrikoltura u Sajd, mingħajr diskussjoni. Ara l-paġna tal-laqgħa